ג'יימס צ'ארלס

ג'יימס צ'ארלס דיקינסון (באנגלית: James Charles Dickinson; נולד ב-23 במאי 1999) הוא אישיות רשת, יוטיובר יופי ומאפר אמריקאי. בעת עבודתו כמאפר בעיר הולדתו, בת'להם, ניו יורק, הוא פתח ערוץ יוטיוב משלו והחל לפרסם מדריכי איפור. ב-2016 הוא היה לגבר הפרזנטור הראשון של מותג הטיפוח CoverGirl, לאחר שציוץ שמציג את האיפור שלו הפך ויראלי ברחבי הרשת.

מאז שפתח את ערוץ היוטיוב שלו, צ'ארלס צבר מעל 24.5 מיליון מנויים, נכון לדצמבר 2021. ב-2020, הוא היה המנחה, הבמאי והמפיק השותף של תוכנית הריאליטי "Instant Influencer" של YouTube Originals. הוא זכה בפרסים רבים על פעילותו ברשתות החברתית, ביניהם שני פרסי בחירת הקהל, שני פרסי סטרימי, פרס שורטי אחד ופרס בחירת הנוער אחד.

בנוסף לערוץ היוטיוב שלו, צ'ארלס צבר תאוצה גם בפלטפורמת שיתוף הווידאו טיקטוק.

== ראשית חייו ==
צ'ארלס נולד ב-23 במאי 1999<ref></ref> בבת'להם, ניו יורק<ref name="timesunionhouse"></ref> להורים כריסטין וסקיפ דיקינסון<ref name="abcint"></ref>, קבלן<ref name="allureint2017"></ref>, ולו אח צעיר אחד, איאן ג'פרי<ref></ref>. הוא למד בתיכון המרכזי של בת'להם, שם סיים את לימודיו ביוני 2017<ref name="timesunionhouse2"></ref>. בתיאורו את חוויותיו בתיכון, הוא אמר "הציקו לי הרבה בתיכון ובאופן אישי, פשוט התעלמתי מזה"<ref name="abcint2"></ref>. צ'ארלס נכנס אל תחום היופי לראשונה כמעצב שיער חובבני, והתחיל לאפר לאחר שחברה ביקשה ממנו לאפר אותה לנשף בית הספר. לאחר שלימד את עצמו איפור, הוא החל לעסוק בכך באופן מקצועי עם בנות מהאזור שלו<ref name="allureint20172"></ref><ref name="washpocover"></ref>.

== קריירה ==
צ'ארלס ידוע בעיקר בזכות ערוץ היוטיוב שלו המתמקד באיפור, אותו פתח ב-1 בדצמבר 2015. כיום יש לו יותר מ 25 מיליון רשומים, מה שהופך אותו לגורו היופי בעל מספר הרשומים הגבוה ביותר. ב-6 במאי 2019 היו לערוץ שלו 16.6 מיליון מנויים, וב-11 במאי 2019 הוא הפך ליוטיובר הראשון אי פעם שאיבד למעלה ממיליון רשומים תוך 24 שעות<ref></ref>.

ב-11 באוקטובר 2016, בגיל 17, החל לשמש כפרזנטור של מותג הקוסמטיקה CoverGirl (והיה לגבר הראשון בתפקיד זה) ועבד לצד שגרירת המותג קייטי פרי<ref></ref><ref></ref><ref></ref><ref></ref><ref></ref><ref></ref>.

בינואר 2019 הוא הוזמן לברמינגהאם שבאנגליה לפתוח את החנות השנייה בבריטניה של מורף קוסמטיקס<ref></ref><ref></ref>.

במרץ 2019 צ'ארלס היה אחראי לאיפור בצילומי הקליפ של איגי אזליה לשיר "Sally Walker". הוא גם השתתף בהופעת קמאו בסרטון<ref></ref>.

באפריל 2020, צ'ארלס אישר כי סדרת היוטיוב שלו "Instant Influencer" תעלה בבכורה ב-24 באפריל 2020. הסדרה שואפת למצוא את "משפיע היופי" הבא, ואותה מנחה צ'ארלס<ref></ref>.

מאז שפתח את ערוץ היוטיוב שלו, צ'ארלס יצר מספר רב של סרטוני שיתוף פעולה, ואיפר יחד עם סלבריטאים שונים כדוגמת קים קרדשיאן, קיילי ג'נר<ref name="pplunf"></ref>, ליל נאז X<ref></ref>, קשה<ref name="kesha"></ref>, מדיסון ביר<ref></ref>, דוג'ה קאט<ref></ref>, ג'וג'ו סיווה<ref></ref>, צ'ארלי ד'אמליו, אדיסון ריי<ref name="varietyii"></ref>, טריקסי מאטל<ref></ref>, אוואני גרג<ref></ref>, ברטמן רוק<ref></ref> ופלסטיק טיארה<ref></ref>.

ב-2021, צ'ארלס הוציא גרסת כיסוי לשיר "Drivers License"<ref></ref><ref></ref>.

== תדמית ציבורית ==
בתחילת דרכו ספג צ'ארלס ביקורות ברחבי הרשת על התעסקותו באיפור<ref name="washpocover2"></ref><ref name="guardiancover"></ref>. טוד ספנגלר מווראייטי כינה אותו "ולוגר היופי המפורסם ביותר ביוטיוב". קייטלין מקברייד מ-Irish Independent ציין כי הוא "הוביל את מהפכת האיפור בקרב גברים", בעוד אמיליה טייט מ"הגרדיאן" כתבה כי הבמה שלו ברשת היא "ללא ספק מהפכנית"<ref name="irishind2"></ref><ref></ref>. מגזין הנוער Teen Vogue התייחס לצ'ארלס בשנת 2019 כ"אחד מאמני האיפור ומשפיעני היופי המפורסמים ביותר ביוטיוב".

צ'ארלס מכנה את מעריציו "אחיות" (Sisters). הוא ציין שג'קלין היל וניקי דה יאחר הן השפעותיו הגדולות ביותר<ref></ref>. לדבריו, איפור מבחינתו הוא "מוצא יצירתי וצורה של אמנות"<ref></ref>.

בפברואר 2017, ספג צ'ארלס ביקורת ברחבי הרשת לאחר שצייץ "אני לא מאמין שאנחנו הולכים היום לאפריקה! אלוהים אדירים, מה אם נידבק באבולה?". מאוחר יותר הוא פרסם התנצלות, בה הוא בטעות התייחס לאפריקה כמדינה<ref name="nytcontroversy"></ref><ref></ref><ref></ref>. באפריל 2010 הופנתה אליו ביקורת נוספת ממעריציו לאחר שאמר בסרטון שפרסם שהוא לא "הומו לגמרי", ושהוא 5.5 בסולם קינסי (הנע בין 1 ל-6), והוסיף כי "היו בעבר בנות שחשבתי שהן מאוד מאוד יפות. היו בעבר גם בחורים טרנסים שהייתי ממש ממש בקטע שלהם לרגע קט"<ref></ref><ref></ref>. הערות אלה יצרו מחלוקת, וחלק טענו שהן טרנספוביות<ref></ref>. צ'ארלס התנצל זמן קצר לאחר מכן והוציא הודעה לפיה הערותיו טרנספוביות שלא בכוונה וכי עליו היה לבחור במילים שונות כדי להעביר את כוונתו<ref></ref>. הוא ספג תגובות חריפות ברשת לאחר שהשתתף במסיבה המונית בהייפ האוס במהלך מגפת הקורונה, והתנצל על כך בסרטון<ref></ref><ref></ref>.

בפברואר 2021, משתמש טיקטוק בן 16 פרסם שני סרטונים שבהם האשים את צ'ארלס בהטרדה, וציין כי הוא שלח אליו תמונות עירום מבלי שביקש ולחץ עליו לעשות סקסטינג בסנאפצ'ט, גם לאחר שצ'ארלס גילה שהמשתמש בן 16. בהצהרה שפורסמה לטוויטר הכחיש צ'ארלס את ההאשמות, ואמר כי לאחר שהוסיף את המשתמש לסנפצ'אט, הוא קיבל ממנו "תמונות זימה" והוסיף: "שאלתי בן כמה הוא היה באופן מיידי והוא אמר לי שהוא בן 18 אז התחלתי לפלרטט בחזרה". הוא המשיך ואמר כי לאחר שהמשתמש חשף שהוא בן 16, צ'ארלס הסיר אותו כחבר<ref></ref><ref></ref>.

=== ביקורת מצד טאטי ווסטברוק ===
ב-10 במאי 2019, הקולגה הוותיקה של צ'ארלס, טאטי ווסטברוק, העלתה לערוץ היוטיוב שלה סרטון ארוך בן 43 דקות שכותרתו "Bye Sister ..." (במקור "BYE SISTER ...", באותיות גדולות), בו היא מתחה ביקורת קשה על צ'ארלס. בסרטון שלה האשימה ווסטברוק את צ'ארלס בחוסר נאמנות, "תמרן את המיניות של האנשים"<ref></ref> וב"שימוש ב ... תהילה, כוח וכסף כדי לשחק ברגשות של אנשים".<ref name=":1"></ref> לאחר מכן צ'ארלס איבד למעלה ממיליון רשומים לערוץ היוטיוב שלו בפחות מ-24 שעות, ובכך קבע שיא ביוטיוב באיבוד רשומים. מספר הרשומים המשיך לרדת, ובעוד בסביבות 6 במאי 2019 מספר הרשומים עמד על 16.6 מיליון מנויים, ב-15 במאי 2019 הוא הגיע לנקודת שפל של 13.4 מיליון, והתאושש מעט בימים שלאחר מכן. מספר המנויים של ווסטברוק גדל ביותר מארבעה מיליון באותה תקופה<ref></ref><ref></ref>.

מאוחר יותר העלה צ'ארלס סרטון תגובה בן 8 דקות שכותרתו "Tati" (במקור "tati", באותיות קטנות), בו התייחס לנושאים שהעלתה ווסטברוק והתנצל בפני מעריציו וגם בפניה ובפני בעלה. סרטון זה קיבל בעיקר תגובות שליליות, כאשר הסרטון הפך לאחד הסרטונים הכי לא אהובים (disliked) בהיסטוריה של יוטיוב<ref name=":0"></ref><ref></ref> ב-18 במאי 2019, צ'ארלס הכין סרטון שני, בן 41 דקות, המתייחס להערותיו של ווסטברוק שכותרתו "No More Lies" ("מספיק עם השקרים")<ref></ref><ref></ref>. בסרטון הוצגו ראיות שבאות להפריך רבות מהאשמותיה של ווסטברוק. הסרטון הוביל לתמיכה מחודשת בצ'ארלס ולביקורת על ווסטברוק. זמן קצר לאחר פרסומו צ'ארלס השיב לעצמו מיליון רשומים בעוד ווסטברוק הפסידה מאתיים אלף<ref></ref><ref></ref>. בהמשך ווסטברוק הסירה את הסרטון המקורי מערוץ היוטיוב שלה<ref></ref>. ב-30 ביוני 2020, ווסטברוק פרסמה סרטון בערוץ היוטיוב שלה בו מפורטים האירועים שהובילו לסרטון שלה "Bye Sister ..." והתרחשו לאחר פרסומו, בו טענה כי שיין דוסון וג'פרי סטאר תמרנו אותה להכנת הסרטון נגד צ'ארלס<ref></ref>.

שבוע לאחר הצניחה במספר הרשומים של צ'ארלס, ב-21 במאי 2019, יוטיוב הודיעה כי הם יקצרו את מספרי ספירת המנויים ברחבי הפלטפורמה<ref></ref>. בעוד שההודעה הרשמית לא הזכירה את הסכסוך, פרשנים רבים שיערו כי מדובר בתגובה ישירה לאובססיה האחרונה של הקהילה סביב ספירת רשומים, כפי שניתן לראות בסכסוך זה ובסכסוכים אחרים, כמו זה של פיודיפאי מול טי סיריז<ref></ref>. הסאגה הובילה לניתוחים שונים המתייחסים לתרבות הביטול (cancel culture), לרעילות לכאורה של קהילת היופי של יוטיוב, לסטריאוטיפים של גברים הומוסקסואליים המתנהגים כטורפים ולרווחים המופקים מ"דרמה" באינטרנט<ref></ref><ref></ref><ref></ref>.

== חיים אישיים ==
צ'ארלס הוא הומוסקסואל מוצהר<ref></ref><ref></ref>. נכון לשנת 2019, השווי הנקי שלו מוערך בכ-12 מיליון דולר. בשנת 2020 הוא רכש אחוזה בשווי 7 מיליון דולר בלוס אנג'לס<ref name=":0" /><ref name=":1" />.

במאי 2020, צ'ארלס חשף בפני דוגמנית העל נעמי קמפבל שהוא עבר הזרקות בוטוקס במצח שלו והזרקות פילר בשפה שלו<ref></ref><ref></ref>.

== פילמוגרפיה ==
{| class="wikitable"
!שנה
!כותרת
!תפקיד
!הערות
|-
|2019
|The Secret World of Jeffree Star
|עצמו
|פרק: "Becoming Jeffree Star for a Day"<ref></ref>
|-
|2020
|Nikita Unfiltered
|עצמו
|פרק: "James Charles Confronts Nikita"
|-
|2020
|Instant Influencer with James Charles
|שופט
|מנחה; עונה 1
|-
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד
!תוצאה
!הערה
|-
|2018
| rowspan="3" |פרס בחירת הקהל
| rowspan="3" |משפיע
| rowspan="8" |עצמו
|
|<ref></ref>
|-
|2019
|
|<ref></ref>
|-
|2020
|
|<ref></ref>
|-
|2017
| rowspan="2" |פרסי שורטי 
|יוטיובר פורץ דרך
|
|<ref></ref>
|-
|2019
|יוטיובר השנה
|
|<ref></ref>
|-
|2018
| rowspan="4" |פרסי סטירמי 
|יופי
|
|<ref></ref>
|-
|2019
|יופי
|
|<ref></ref>
|-
| rowspan="2" |2020
|יוצר השנה
|
| rowspan="2" |<ref></ref>
|-
|תוכנית השנה
|"Instant Influencer with James Charles"
|
|-
|2018
| rowspan="2" |פרסי בחירת הנוער
| rowspan="2" |כוכב רשת: יופי/אופנה
| rowspan="2" |עצמו
|
|<ref></ref>
|-
|2019
|
|<ref></ref>
|}

== קישורים חיצוניים ==

== הערות שוליים ==

קטגוריה:יוטיוברים אמריקאים
קטגוריה:בדרנים להט"בים
קטגוריה:בלוגרים אמריקאים
קטגוריה:מחלוקות הקשורות לאינטרנט
קטגוריה:מחלוקות ביוטיוב
קטגוריה:זוכי פרס בחירת הנוער
קטגוריה:אמריקאים שנולדו ב-1999
קטגוריה:להט"בים אמריקאים
קטגוריה:דוגמנים אמריקאים
קטגוריה:טיקטוקרים
קטגוריה:טיקטוקרים אמריקאים